gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8700, del 18-12-2019 (2019/11400)

CORRECCIÓ d'errades de la Resolució de 25 de novembre de 2019, del vicepresident primer de l'Institut Valencià d'Investigacions Agràries, per la qual s'adjudica una beca de pràctiques professionals en l'IVIA.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8700

Data del DOGV
:   18-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11589


Data del document
:   09-12-2019

Organisme emissor
:   Institut Valencià d'Investigacions Agraries

Tipus de document
:   Correcció d'errades

Correcció d'errades

 Descriptors 

:   * ajuda pública

CORRECCIÓ d'errades de la Resolució de 25 de novembre de 2019, del vicepresident primer de l'Institut Valencià d'Investigacions Agràries, per la qual s'adjudica una beca de pràctiques professionals en l'IVIA. [2019/11717]  
Havent-se produït un error en la publicació de la resolució esmentada (DOGV 8688, 29.11.2019), és procedent efectuar una correcció en els següents termes:  
Advertida la falta de publicació de l'annex al qual fa referència l'apartat cinqué de la mencionada resolució, es publica tot seguit.  
  
  
Moncada, 12 de desembre de 2019.- El vicepresident primer de l'Institut Valencià d'Investigacions Agràries (p. d., R 03.09.2018; DOGV 8379, 10.09.2018): David Torres García.
Diari Oficial de la Generalitat Valenciana


Sumari del DOGV 8604, del 01-08-2019 (2019/7387)

Bases i convocatòria del procés selectiu per a cobrir cinc places d'agent de policia local.
-------------------------------------------------------------------------------------------

### Dades del document

Número de DOGV
:   8604

Data del DOGV
:   01-08-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/7387


Data del document
:   16-07-2019

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * concurs administratiu

Bases i convocatòria del procés selectiu per a cobrir cinc places d'agent de policia local. [2019/7387]  
La Junta de Govern Local de l'Ajuntament de Petrer, en sessió celebrada el 29 de novembre de 2018, va aprovar les bases específiques que regiran la convocatòria d'oposició, torn lliure, i concurs, torn mobilitat, per a cobrir quatre places i una plaça respectivament, d'agent de la policia local, escala d'administració especial, subescala serveis especials, classe policia local i els seus auxiliars, enquadrada en l'escala bàsica, grup C subgrup C1, pertanyents a les ofertes d'ocupació públic 2016 i 2017.  
La Junta de Govern Local, en sessió celebrada el 4 de juliol de 2019, va acordar estimar en part els recursos de reposició interposats contra les bases específiques que ens ocupen, i, en la seua conseqüència, aprovar aquestes amb les modificacions que han sigut estimades, acordant-se, així mateix, obrir un nou termini de presentació de sol·licituds d'acord amb la base tercera especifica de les aprovades, significant, no obstant això, que aquelles sol·licituds que han sigut presentades, complint tots els requisits legals, en el termini obert per l'anunci de la convocatòria publicada en el Boletín Oficial del Estado número 16 de 18.01.2019, es consideren vàlides a tots els efectes.  
Les indicades bases específiques modificades, estan a disposició dels interessats en l'Oficina d'Informació de l'Ajuntament i en el portal web municipal, www.petrer.es.  
El termini de presentació de sol·licituds serà de vint dies hàbils a comptar del següent al de la publicació d'anunci extracte en el Boletín Oficial del Estado.  
  
Petrer, 16 de juliol de 2019.- L'alcaldessa: Irene Navarro Díaz.
Diari Oficial de la Generalitat Valenciana


Sumari del DOGV 8605, del 02-08-2019 (2019/7836)

RESOLUCIÓ de 30 de juliol de 2019, del conseller de Política Territorial, Obres Públiques i Mobilitat, per la qual es nomena Begoña Cano Solis personal eventual.
-----------------------------------------------------------------------------------------------------------------------------------------------------------------

### Dades del document

Número de DOGV
:   8605

Data del DOGV
:   02-08-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/7836


Data del document
:   30-07-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 30 de juliol de 2019, del conseller de Política Territorial, Obres Públiques i Mobilitat, per la qual es nomena Begoña Cano Solis personal eventual. [2019/7836]  
De conformitat amb el que s'estableix en l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (DOGV 6310, 14.07.2010), així com en el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOGV 7640, 21.10.2015), i correcció d'errors (DOGV 7662, 20.11.2015), resolc:  
  
Únic  
Nomenar Begoña Cano Solis assessora de premsa de membres del Consell, amb unes retribucions corresponents a categoria C2 (lloc 23077).  
Aquesta resolució produeix efectes des del dia 30 de juliol de 2019.  
  
València, 30 de juliol de 2019. El conseller de Política Territorial, Obres Públiques i Mobilitat: Arcadi España García.
Diari Oficial de la Generalitat Valenciana


Sumari del DOGV 8501, del 07-03-2019 (2019/1605)

Notificació de sentència dictada en el procediment de divorci contenciós número 484/2018.
-----------------------------------------------------------------------------------------

### Dades del document

Número de DOGV
:   8501

Data del DOGV
:   07-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1605


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de sentència dictada en el procediment de divorci contenciós número 484/2018. [2019/1605]  
Pedro Moya Donate, el lletrat de l'Administració de justícia del Jutjat de Primera Instància número 7 de Castelló de la Plana, faig saber que en el judici a què es fa referència s'ha dictat la resolució el text literal de la qual és el següent:  
  
«Sentencia número 109/2019  
Castelló de la Plana, 11 de febrer de 2019.  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, ha conegut les presents actuacions de judici de divorci número 484/2018, promogudes a instàncies de Cristian Bosquet Pastor, representat per la procuradora senyora Usó Amella i defensat pel lletrat senyor Damiá Cumba, contra Precious Jonbon, en rebel·lia.  
Dispositiva  
Estime la demanda formulada per la procuradora senyora Usó Amella, en nom i representació de Cristian Bosquet Pastor, contra Precious Jonbon, i declare dissolt per divorci el matrimoni dels expressats litigants, amb tots els efectes legals.  
Tot això sense realitzar exprés pronunciament condemnatori en costes.  
Notifiqueu la present resolució a les parts, i feu-los saber que contra aquesta es pot interposar recurs d'apel·lació en el termini de 20 dies.  
  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació la part recurrent haurà de constituir un depòsit de 50 euros, que haurà de consignar en el compte de consignacions d'aquest jutjat, sense que puga admetre's a tràmit el recurs si el depòsit no està constituït.  
  
Una vegada que siga ferma, inscrigueu-la al marge de la inscripció del matrimoni en el Registre Civil de Roquetas de Mar (Almeria).  
Així, aquesta és la meua sentència, que pronuncie, mane i signe. El jutge.»  
  
Atés el desconeixement de l'actual domicili o residència de la part demandada, el lletrat de l'Administració de justícia, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha acordat la publicació del present edicte en el tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència al demandat rebel.  
  
Castelló de la Plana, 18 de febrer de 2019.- El lletrat de l'Administració de justícia: Pedro Moya Donate.
Diari Oficial de la Generalitat Valenciana


Sumari del DOGV 8570, del 14-06-2019 (2019/4963)

Notificació de la sentència dictada en el procediment de divorci contenciós número 796/2016.
--------------------------------------------------------------------------------------------

### Dades del document

Número de DOGV
:   8570

Data del DOGV
:   14-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/4963


Organisme emissor
:   Jutjat de Primera Instància Número 5 d'Orihuela

Tipus de document
:   Edicte

Notificació de la sentència dictada en el procediment de divorci contenciós número 796/2016. [2019/4963]  
De: Lucinda del Carmen Altamirano Calero.  
Procurador: Alejandro Córdoba Esteban.   
Contra: Neicer Eduardo Sánchez Borja.  
En el present procediment de divorci número 796/2016 seguit a instàncies de Lucinda del Carmen Altamirano Calero contra Neicer Eduardo Sánchez Borja, s'ha dictat sentència que conté, entre altres, el següent assumpte:  
Notifiqueu les parts i feu-los saber que contra aquesta sentència pot interposar-se recurs d'apel·lació de conformitat amb els articles 455 i següents de la Llei 1/2000, de 7 de gener, d'enjudiciament civil, en el termini de 20 dies a partir de l'endemà de la notificació d'aquesta.  
  
I atés que el demandat, Neicer Eduardo Sánchez Borja, es troba en parador ignorat, expedisc el present edicte a fi que li servisca de notificació de forma deguda de la sentència dictada, la qual queda a la seua disposició en aquest jutjat.  
  
Orihuela, 29 de març de 2019.- La lletrada de l'Administració de justícia: Ana Isabel Maldonado Ballester.
Diari Oficial de la Generalitat Valenciana


Sumari del DOGV 8505, del 13-03-2019 (2019/2457)

Extracte de la Resolució de 13 de febrer de 2019, de la Universitat Miguel Hernández d'Elx, per la qual es publica la segona convocatòria del Programa de mobilitat internacional ERASMUS+ modalitat Pràctiques 2018-2019.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8505

Data del DOGV
:   13-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2457


Data del document
:   13-02-2019

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 13 de febrer de 2019, de la Universitat Miguel Hernández d'Elx, per la qual es publica la segona convocatòria del Programa de mobilitat internacional ERASMUS+ modalitat Pràctiques 2018-2019. [2019/2457]  
BDNS (identif.): 443323.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Estudiants d'estudis oficials de grau i postgrau de la Universitat Miguel Hernández.  
  
Segon. Objecte  
Atorgar ajudes econòmiques als estudiants amb plaça ERASMUS+ 2018-2019 per a la realització de pràctiques laborals.  
  
Tercer. Bases reguladores  
Accessibles en:  
http://registro.umh.es/files/2019/02/RE\_2019\_001\_4655.pdf  
  
Quart. Quantia  
Las normes de finançament per a la mobilitat d'estudiants les estableix el SEPIE i marca una quantitat fixa que dependrà del nivell de vida en el país de destinació, sent el mínim 300 euros mensuals i el màxim 475 euros mensuals als estudiants que es troben en un entorn desafavorit.  
  
Cinqué. Termini de presentació de sol·licituds  
El termini de presentació de sol·licituds serà de 15 dies hàbils comptadors a partir de l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana.  
  
Elx, 13 de febrer de 2019.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8618, del 22-08-2019 (2019/7949)

Informació pública de la modificació del Pla general 3494 XRY-7 SVA (gasolinera av. Luis Suñer).
------------------------------------------------------------------------------------------------

### Dades del document

Número de DOGV
:   8618

Data del DOGV
:   22-08-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/7949


Data del document
:   30-07-2019

Organisme emissor
:   Ajuntament d'Alzira

Tipus de document
:   Anunci

Descriptors 

:   * Alzira
    * administració local
    * pla d'urbanisme

Informació pública de la modificació del Pla general 5207 MFV-2 SVA (gasolinera av. Luis Suñer). [2019/7949]  
El Ple de l'Ajuntament d'Alzira, en la sessió celebrada el dia 17 de juliol de 2019, va adoptar, entre d'altres, el següent acord, que en la part dispositiva diu:  
  
«Primer. Sotmetre a informació pública el document de modificació del Pla general/5523 SCK-1 SVA (gasolinera av. Luis Suñer) datat a l'abril de 2019, durant el termini de quaranta-cinc dies. A tals efectes es publicarà un anunci en el Diari Oficial de la Generalitat Valenciana i en un diari no oficial d'àmplia difusió en la localitat. El termini començarà a comptar de l'endemà de la publicació de l'anunci en el diari oficial. Durant aquesta fase es podran formular al·legacions i observacions i es podrà aportar tot tipus de documentació o mitjans de prova que s'estimen adequats per a donar-hi suport. L'adreça electrònica per a la consulta és www.alzira.es (Administració 24 hores -tauler d'anuncis).  
  
Segon. Iniciar el procés de consulta per un termini de quaranta-cinc dies a comptar a partir de la recepció del present acord, amb petició dels informes exigibles conforme a la legislació sectorial a:  
Organismes: Direcció General d'Ordenació del Territori, Urbanisme i Paisatge.  
Entitats subministradores: Iberdrola i Aguas de Valencia.  
  
Tercer. Donar trasllat del present acord a les persones interessades (titular de la parcel·la) perquè, durant l'esmentat termini de quaranta-cinc dies a comptar a partir de la recepció del present acord, puguen formular les al·legacions i observacions que estimen oportunes.  
  
Quart. Procedir a la inserció en la pàgina web municipal www.alzira.es de la documentació sotmesa a informació pública; així mateix, aquesta documentació i l'expedient administratiu podran ser examinats en les oficines de l'Àrea de Gestió del Territori de l'Ajuntament d'Alzira, situades al carrer de Sant Roc, núm. 6 (planta 4a), de dilluns a divendres en horari d'oficina.»  
  
Cosa que es publica de conformitat amb el que s'estableix en l'article 57 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
  
Alzira, 30 de juliol de 2019.- La regidora de l'Àrea de Model de Ciutat: Sara Garés Ull.
Diari Oficial de la Generalitat Valenciana


Sumari del DOGV 8656, del 15-10-2019 (2019/9347)

Convocatòria del procés selectiu per a proveir quatre places d'agent de policia local.
--------------------------------------------------------------------------------------

### Dades del document

Número de DOGV
:   8656

Data del DOGV
:   15-10-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/9347


Data del document
:   11-09-2019

Organisme emissor
:   Ajuntament de Canals

Tipus de document
:   Anunci

Descriptors 

:   * Canals
    * concurs administratiu

Convocatòria del procés selectiu per a proveir quatre places d'agent de policia local. [2019/9347]  
En el Butlletí Oficial de la Província de València número 174, de 10 de setembre de 2019, s'han publicat íntegrament les bases que han de regir la convocatòria per a proveir en propietat quatre places d'agent de policia local pertanyents a l'escala d'administració especial, subescala de serveis especials, classe policia local i auxiliars, escala bàsica, grup C1, per mitjà del sistema de concurs oposició, dins d'un procés de consolidació d'ocupació temporal corresponent a l'QWV 6622.  
  
El termini de presentació de sol·licituds serà de vint dies hàbils, a comptar de l'endemà de la publicació d'aquest anunci en el Boletín Oficial del Estado.  
  
Canals, 11 de setembre de 2019.- L'alcaldessa presidenta: María José Castells Villalta.
Diari Oficial de la Generalitat Valenciana


Sumari del DOGV 8495, del 27-02-2019 (2019/1939)

ACORD de 22 de febrer de 2019, del Consell, d'autorització de l'expedient de rescabalament CNEN19/0101/12 per obligacions contretes en 2018.
--------------------------------------------------------------------------------------------------------------------------------------------

### Dades del document

Número de DOGV
:   8495

Data del DOGV
:   27-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1939


Data del document
:   22-02-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Acord

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

ACORD de 22 de febrer de 2019, del Consell, d'autorització de l'expedient de rescabalament CNEN19/0101/12 per obligacions contretes en 2018. [2019/1939]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera d'Agricultura, Medi Ambient, Canvi Climàtic i Desenvolupament Rural el Consell, prèvia deliberació, en la reunió de 22 de febrer de 2019,  
  
  
  
Acorda  
  
Primer  
Autoritzar l'aprovació per la persona titular de la Conselleria d'Agricultura, Medi Ambient, Canvi Climàtic i Desenvolupament Rural de l'expedient de rescabalament CNEN19/0101/12 per obligacions contretes en el període comprés entre l'1 i el 31 de desembre de 2018, per un import total de 5.441,98 - (IVA inclòs).  
  
Segon  
Autoritzar la imputació al pressupost corrent de 2019, de les obligacions econòmiques generades entre l'1 i el 31 de desembre de 2018, per import de 5.441,98 ?.  
  
Alacant, 22 de febrer de 2019  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8467, del 18-01-2019 (2019/28)

Notificació de la sentència dictada en el procediment ordinari número 854/2017.
-------------------------------------------------------------------------------

### Dades del document

Número de DOGV
:   8467

Data del DOGV
:   18-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/28


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el procediment ordinari número 854/2017. [2019/28]  
Marta Moreno Rodríguez, lletrada de l'Administració de justícia del Jutjat de Primera Instància número 3 de Dénia, faig saber que aquest jutjat ha dictat la Sentència número 320/18, l'encapçalament i dispositiva de la qual s'ha ordenat publicar adaptada a la Instrucció 6/12 de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades així, com el que es disposa en la Llei orgànica de protecció de dades 15/1999, de 13 de desembre, del tenor següent:  
  
«Procediment: procediment ordinari [ORD] - 000854/2017 - MCE.  
  
Demandants: Leah Allard i Stephen Maurice Allard.  
Procurador: Agustín Martí Palazon.  
Lletrat: Carlos Baos Torregrosa.  
Demandats: Edith Emily Ericson i herència jacent de Clive Stuart Ericson.  
Magistrat jutge que ho dicta: Javier Alba Marín.  
  
Dictat a Dénia, 21 de desembre de 2018  
  
Part dispositiva: estimatòria total  
El text íntegre de la resolució es troba a la disposició de la part en l'oficina judicial.  
Manera d'impugnació: fent-los la prevenció de no ser ferma perquè en contra es pot interposar recurs d'apel·lació davant d'aquest jutjat per a l'Audiència Provincial d'Alacant, en terme de 20 dies, prèvia consignació del dipòsit legalment previst, mentre jutge definitivament en primera instància, ho pronuncie, mane i firme.»  
  
Atés el parador ignorat de la part demandada Edith Emily Ericson i herència jacent de Clive Stuart Ericson, s'estén aquest edicte perquè servisca de notificació de forma deguda.  
  
Dénia, 2 de gener de 2019.- La lletrada de l'Administració de justícia: Marta Moreno Rodríguez.
Diari Oficial de la Generalitat Valenciana


Sumari del DOGV 8466, del 17-01-2019 (2018/12356)

Notificació de la sentència dictada en el judici verbal número 468/2018.
------------------------------------------------------------------------

### Dades del document

Número de DOGV
:   8466

Data del DOGV
:   17-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2018/12793


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el judici verbal número 468/2018. [2018/12613]  
Judici verbal número 468/2018  
Part demandant: José Antonio Giner Llorens.  
Part demandada: Petruta Sandu i Mutualidad de Levante.  
Sobre obligacions: altres qüestions.  
  
Paloma Viñas Tormo, lletrada de l'Administració de justícia del Jutjat de Primera Instància número 5 de Dénia, faig saber que, en el judici referenciat, s'ha dictat sentència la dispositiva de la qual literalment diu:  
  
«Dispositiva  
Estime la demanada interposada per José Antonio Giner Llorens, representat pel procurador dels tribunals Agustín Martí Palazón i amb assistència del lletrat Francisco Ruiz González contra la Mutualidad de Levante i Petruta Sandu, declarats en rebel·lia, i declare que la demandada deu a l'actora la suma reclamada; condemne en conseqüència a la companyia Mutualidad de Levante i Petruta Sandu a pagar, a l'actora, la suma de 661,65 - amb els interessos legals més les costes processals.  
Aquesta resolució és ferma i en contra no es pot interposar cap recurs.  
Aquesta és la meua sentència, ho pronuncie, mane i firme.»  
  
Publicació: la sentència anterior va ser donada, llegida i publicada pel/per la jutge/essa que la va dictar, mentre celebrava audiència pública en el mateix dia de la data, de la qual cosa jo, la lletrada de l'Administració de justícia, en done fe, a Dénia, 13 de novembre de 2018.  
Atés que es desconeix el domicili o la residència actuals de la part demandada, per la lletrada de l'Administració de justícia, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat publicar aquest edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de la sentència a la demandada Petruta Sandu.  
  
Dénia, 13 de novembre de 2018.- La lletrada de l'Administració de justícia: Paloma Viñas Tormo.